11 vas ná plundering van winkelsArgieffoto: Nico Strydom Volgens lt.kol. Lungelo Dlamini, woordvoerder van die polisie, verwag hulle om nog mense in hegtenis te neem namate daar na die gesteelde goedere gesoek word. “Die plundering het gevolg ná ŉ diensleweringsbetoging. Die ontstoke inwoners het paaie versper. Die omvang van die skade en die waarde van die goedere wat gesteel is, moet nog bepaal word,” het Dlamini gesê. Die plunderaars het glo deur die winkelsentrum se dak toegang tot die winkels gekry. Hulle het onder meer by Cash Build, Ackermans, Bradlows, PEP en ŉ motoronderdele-winkel ingebreek.